Avis juridique important

|

32003L0018

Euroopan parlamentin ja neuvoston direktiivi 2003/18/EY, annettu 27 päivänä maaliskuuta 2003, työntekijöiden suojelemisesta vaaroilta, jotka liittyvät asbestialtistukseen työssä, annetun neuvoston direktiivin 83/477/ETY muuttamisesta (ETA:n kannalta merkityksellinen teksti)

Virallinen lehti nro L 097 , 15/04/2003 s. 0048 - 0052

Euroopan parlamentin ja neuvoston direktiivi 2003/18/EY,annettu 27 päivänä maaliskuuta 2003,työntekijöiden suojelemisesta vaaroilta, jotka liittyvät asbestialtistukseen työssä, annetun neuvoston direktiivin 83/477/ETY muuttamisesta(ETA:n kannalta merkityksellinen teksti)EUROOPAN PARLAMENTTI JA EUROOPAN UNIONIN NEUVOSTO, jotkaottavat huomioon Euroopan yhteisön perustamissopimuksen ja erityisesti sen 137 artiklan 2 kohdan,ottavat huomioon komission ehdotuksen(1), jonka se on tehnyt kuultuaan työmarkkinaosapuolia sekä työturvallisuuden, työhygienian ja työterveyshuollon neuvoa-antavaa komiteaa,ottavat huomioon Euroopan talous- ja sosiaalikomitean lausunnon(2),ovat kuulleet alueiden komiteaa,noudattavat perustamissopimuksen 251 artiklassa määrättyä menettelyä(3),sekä katsovat seuraavaa:(1) Neuvosto on työntekijöiden suojelemisesta asbestialtistuksen vaaroilta 7 päivänä huhtikuuta 1998 antamissaan päätelmissä(4) kehottanut komissiota tekemään ehdotuksia direktiivin 83/477/ETY(5) muuttamiseksi, erityisesti koska on syytä kohdistaa uudelleen ja mukauttaa suojelutoimia siten, että ne koskevat henkilöitä, jotka nykyisin altistuvat asbestille eniten, erityisesti työntekijöitä, jotka poistavat asbestia, ja työntekijöitä, jotka joutuvat huolto- ja ylläpitotehtävissään satunnaisesti tekemisiin asbestin kanssa.(2) Mainittujen päätelmien mukaisesti komissiota kehotettiin muun muassa tekemään ehdotuksia direktiivin 83/477/ETY muuttamiseksi ottamalla huomioon krysotiilille altistumisen raja-arvoja ja ilman asbestipitoisuuden mittausmenetelmiä koskevat perusteelliset tutkimukset, jotka perustuvat Maailman terveysjärjestön (WHO) hyväksymään menetelmään. Samankaltaisia toimenpiteitä olisi toteutettava korvaavien kuitujen suhteen.(3) Euroopan talous- ja sosiaalikomitea on asbestia koskevassa lausunnossaan(6) pyytänyt komissiota toteuttamaan uusia toimenpiteitä työntekijöihin kohdistuvien vaarojen vähentämiseksi.(4) Tiettyjen vaarallisten aineiden ja valmisteiden markkinoille saattamisen ja käytön rajoituksia koskevien jäsenvaltioiden lakien, asetusten ja hallinnollisten määräysten lähentämisestä 27 päivänä heinäkuuta 1976 annetussa neuvoston direktiivissä 76/769/ETY(7) säädetty krysotiiliasbestin markkinoille saattamisen ja käytön kielto, joka tulee voimaan 1 päivänä tammikuuta 2005, auttaa vähentämään työntekijöiden asbestialtistusta merkittävästi.(5) Kaikkia työntekijöitä olisi suojeltava asbestialtistukseen liittyviltä vaaroilta, joten merenkulku- ja ilmailualaa koskevat poikkeukset olisi kumottava.(6) Kyseisten kuitujen määritelmän selkeyden varmistamiseksi ne olisi määriteltävä uudelleen minerologisesti tai Chemical Abstract Service (CAS) -numeron avulla.(7) Asbestialtistusta aiheuttavien toimien rajoittamisella ehkäistään erittäin merkittävällä tavalla asbestialtistukseen liittyviä sairauksia, rajoittamatta kuitenkaan asbestin kaupan pitämistä ja käyttöä koskevien muiden yhteisön säännösten soveltamista.(8) Asbestialtistusta aiheuttavien toimien ilmoitusjärjestelmä olisi mukautettava vastaamaan uusia työskentelytilanteita.(9) On tärkeää kieltää toimet, joissa työntekijät altistuvat asbestikuiduille asbestia louhittaessa, asbestituotteita valmistettaessa tai käsiteltäessä tai tarkoituksellisesti lisättyä asbestia sisältäviä tuotteita valmistettaessa tai käsiteltäessä, koska silloin altistustaso on korkea ja vaikeasti ennustettavissa.(10) Uusin tekninen tietämys huomioon ottaen olisi määriteltävä paremmin ne menetelmät, joita käytetään ilman asbestipitoisuuden määrittämiseksi tehtävässä näytteenotossa, sekä kuitujen laskentamenetelmät.(11) Vaikkei vielä ei ole kyetty määrittämään altistuskynnystä, jota vähäisempi asbestialtistus ei aiheuta syöpävaaraa, asbestin työperäisen altistuksen raja-arvoja olisi alennettava.(12) Työnantajia olisi vaadittava ennen asbestin poistotyöhankkeen aloittamista kartoittamaan asbestin esiintyminen tai oletettu esiintyminen rakennuksissa ja laitteissa sekä toimittamaan nämä tiedot muille henkilöille, jotka saattavat altistua asbestille sen käytön, rakennusten ylläpidon tai muun niissä tapahtuvan tai niihin kohdistuvan toiminnan yhteydessä.(13) On ehdottomasti varmistettava, että asbestin purku- ja poistotöitä tekevät yritykset ovat perillä kaikista työntekijöiden suojelemiseksi tarpeellisista varotoimista.(14) Asbestille altistuville tai mahdollisesti altistuville työntekijöille olisi järjestettävä erityiskoulutusta, jonka avulla voidaan merkittävästi edistää altistukseen liittyvien vaarojen vähentämistä.(15) Direktiivissä 83/477/ETY säädettyjen altistus- ja terveystietojen sisältö olisi yhdenmukaistettava työntekijöiden suojelemisesta syöpäsairauden vaaraa aiheuttaville tekijöille altistumiseen työssä liittyviltä vaaroilta 28 päivänä kesäkuuta 1990 annetussa neuvoston direktiivissä 90/394/ETY(8) (kuudes direktiivin 89/391/ETY 16 artiklan 1 kohdassa tarkoitettu erityisdirektiivi) tarkoitettujen tietojen kanssa.(16) Altistuneiden työntekijöiden kliinistä seurantaa koskevat käytännön suositukset olisi saatettava uusimman lääketieteellisen tietämyksen perusteella ajan tasalle, jotta asbestiin liittyvät patologiset muutokset voidaan havaita varhaisessa vaiheessa.(17) Koska suunnitellun toiminnan tavoitetta, joka on työntekijöiden suojelun parantaminen asbestialtistuksen työssä aiheuttamilta vaaroilta, ei voida riittävällä tavalla saavuttaa jäsenvaltioiden toimin, se voidaan toiminnan laajuus ja vaikutukset huomioiden saavuttaa paremmin yhteisön tasolla, joten yhteisö voi toteuttaa toimenpiteitä perustamissopimuksen 5 artiklassa vahvistetun toissijaisuusperiaatteen mukaisesti. Mainitussa artiklassa vahvistetun suhteellisuusperiaatteen mukaisesti tässä direktiivissä ei ylitetä sitä, mikä on tämän tavoitteen saavuttamiseksi tarpeen.(18) Tämän direktiivin sisältämillä muutoksilla toteutetaan käytännössä sisämarkkinoiden sosiaalista ulottuvuutta.(19) Muutokset on rajattu mahdollisimman vähäisiksi, jotta pienten ja keskisuurten yritysten perustamista ja kehittämistä ei tarpeettomasti rajoitettaisi.(20) Direktiivi 83/477/ETY olisi näin ollen muutettava vastaavasti,OVAT ANTANEET TÄMÄN DIREKTIIVIN:1 artiklaMuutetaan direktiivi 83/477/ETY seuraavasti:1) Kumotaan 1 artiklan 2 kohta.2) Korvataan 2 artikla seuraavasti:" 2 artiklaTässä direktiivissä 'asbestilla' tarkoitetaan seuraavia kuitumaisia silikaatteja:- aktinoliittiasbesti, CAS No 77536-66-4(9)- grüneriitti (amosiittiasbesti), CAS No 12172-73-5(10)- antofylliittiasbesti, CAS No 77536-67-5(11)- krysotiili, CAS No 12001-29-5(12)- krokidoliitti, CAS No 12001-28-4(13)- tremoliittiasbesti, CAS No 77536-68-6(14)."3) 3 artiklassa:a) korvataan 3 kohta seuraavasti:"3. Jos työntekijöiden altistuminen on satunnaista ja lievää ja jos 2 kohdassa edellytetyn riskin arvioinnin tulosten perusteella on selvää, ettei työskentelyalueen ilman pitoisuus ylitä asbestialtistuksen raja-arvoa, voidaan olla soveltamatta 4, 15 ja 16 artiklaa, kun työvaiheiden aikana:a) tehdään lyhyitä, jaksottaisia huoltotöitä, joiden aikana ei käsitellä murenevia materiaaleja;b) poistetaan sellaisia ehjiä materiaaleja, joissa asbestikuidut ovat tiukasti kiinni alustassa, niitä vioittamatta;c) koteloidaan tai päällystetään hyvässä kunnossa olevia, asbestia sisältäviä materiaaleja;d) suoritetaan ilman laadun seurantaa ja tarkastuksia sekä otetaan näytteitä sen selvittämiseksi, sisältääkö tietty materiaali asbestia."b) lisätään kohta seuraavasti:"3 a. Jäsenvaltioiden on kuultuaan työmarkkinaosapuolia kansallisen lainsäädännön ja käytännön mukaisesti laadittava käytännön suuntaviivat 3 kohdan mukaisen satunnaisen ja lievän altistuksen määrittämiseksi."4) Muutetaan 4 artikla seuraavasti:a) Korvataan 2 kohta seuraavasti:"2. Työnantajan on ennen töiden aloittamista tehtävä ilmoitus jäsenvaltion vastuussa olevalle viranomaiselle kansallisten lakien, asetusten ja hallinnollisten määräysten mukaisesti.Ilmoitukseen on sisällyttävä ainakin lyhyt kuvaus seuraavista seikoista:a) työmaan sijainti;b) käytetyn tai käsitellyn asbestin laatu ja määrä;c) toteutettavat toimet ja prosessit;d) kyseessä olevien työntekijöiden määrä;e) työn alkamispäivä ja sen kesto;f) toteutetut toimenpiteet työntekijöiden asbestialtistumisen rajoittamiseksi."b) Korvataan 4 kohta seuraavasti:"4. Aina kun työolosuhteissa tapahtuu muutos, joka voi johtaa merkittävään asbestista tai asbestipitoisesta materiaalista vapautuvalle pölylle altistumisen lisääntymiseen, on tehtävä uusi ilmoitus."5) Lisätään 5 artiklaan alakohta seuraavasti:"Toimet, joissa työntekijät altistuvat asbestikuiduille asbestia louhittaessa, asbestituotteita valmistettaessa tai käsiteltäessä taikka tarkoituksellisesti lisättyä asbestia sisältäviä tuotteita valmistettaessa tai käsiteltäessä, ovat kiellettyjä, lukuun ottamatta purkutöistä tai asbestinpoistosta peräisin olevien tuotteiden käsittelyä ja kaatopaikalle sijoittamista, sanotun kuitenkaan rajoittamatta asbestin kaupan pitämistä ja käyttöä koskevien muiden yhteisön säännösten soveltamista."6) Korvataan 6 artikla seuraavasti:" 6 artiklaTyöntekijöiden altistuminen asbestista tai asbestipitoisesta materiaalista vapautuvalle pölylle työpaikalla on kaikissa 3 artiklan 1 kohdassa tarkoitetuissa toimissa pidettävä mahdollisimman vähäisenä ja joka tapauksessa 8 artiklassa vahvistetun raja-arvon alapuolella erityisesti seuraavin toimenpitein:1) asbestista tai asbestipitoisesta materiaalista vapautuvalle pölylle altistuvien tai todennäköisesti altistuvien työntekijöiden lukumäärä on pidettävä mahdollisimman pienenä;2) työprosessit on suunniteltava siten, ettei niistä synny asbestipölyä tai, jos tämä ei ole mahdollista, siten, ettei asbestipölyä pääse ilmaan;3) kaikki tilat ja laitteet, joissa asbestia käsitellään, on voitava puhdistaa ja pitää kunnossa säännöllisesti ja tehokkaasti;4) asbesti tai materiaalit, joista vapautuu asbestipölyä tai jotka sisältävät asbestia, on säilytettävä ja kuljetettava asianmukaisissa tiiviisti suljetuissa pakkauksissa;5) jätteet on kerättävä ja poistettava työpaikalta mahdollisimman nopeasti asianmukaisissa tiiviisti suljetuissa pakkauksissa, joiden merkinnöistä käy ilmi, että ne sisältävät asbestia. Tätä toimenpidettä ei sovelleta kaivannaistoimintaan. Nämä jätteet on tämän jälkeen käsiteltävä vaarallisista jätteistä 12 päivänä joulukuuta 1991 annetun neuvoston direktiivin 91/689/ETY(15) mukaisesti."7) Korvataan 7 artikla seuraavasti:" 7 artikla1. Työpaikan ilman asbestikuitupitoisuus on mitattava säännöllisesti riskin alustavan arvioinnin tulokset huomioon ottaen ja 8 artiklassa vahvistetun raja-arvon noudattamisen varmistamiseksi.2. Näytteiden on oltava edustavia ja niiden on kuvattava työntekijöiden henkilökohtaista altistumista asbestista tai asbestipitoisesta materiaalista vapautuvalle pölylle.3. Työntekijöitä ja/tai heidän edustajiaan yrityksissä on kuultava ennen näytteenottoa.4. Näytteiden otosta huolehtivat henkilöt, joilla on siihen edellytetty pätevyys. Näytteet on tämän jälkeen analysoitava 6 kohdan mukaisesti laboratorioissa, joissa on välineet kuitulaskentaan.5. Näytteenoton keston on oltava sellainen, että edustava altistuminen voidaan määrittää mittauksilla tai aikapainotetuilla laskelmilla kahdeksan tunnin viiteajalle (yksi työvuoro).6. Kuitulaskenta on tehtävä mieluiten faasikontrastimikroskoopilla käyttäen Maailman terveysjärjestön (WHO) vuonna 1997 suosittelemaa menetelmää(16) tai mitä tahansa muuta menetelmää, jolla saadaan vastaavat tulokset.Asbestin mittaamiseksi ilmasta ensimmäisessä alakohdassa tarkoitetulla tavalla otetaan huomioon vain kuidut, joiden pituus on yli 5 mikrometriä ja leveys alle 3 mikrometriä ja joiden pituus-leveyssuhde on suurempi kuin 3:1."8) Korvataan 8 artikla seuraavasti:" 8 artiklaTyönantajien on huolehdittava, ettei yksikään työntekijä altistu ilman asbestipitoisuudelle, kun se kahdeksan tunnin aikapainotettuna keskiarvona mitattuna ylittää 0,1 kuitua kuutiosenttimetrissä."9) Kumotaan 9 artiklan 1 kohta.10) Muutetaan 10 artikla seuraavasti:a) Korvataan 1 kohdan ensimmäinen alakohta seuraavasti:"Jos 8 artiklassa vahvistettu raja-arvo ylittyy, on selvitettävä ylittymisen syyt ja toteutettava mahdollisimman nopeasti asianmukaiset toimenpiteet tilanteen korjaamiseksi."b) Korvataan 3 kohta seuraavasti:"3. Kun altistusta ei voida vähentää muilla keinoin ja kun raja-arvon noudattaminen edellyttää henkilökohtaisten hengityssuojainten käyttämistä, niiden käyttäminen ei saa olla pysyvä ratkaisu, vaan se on rajoitettava kunkin työntekijän osalta välttämättömimpään. Fyysiset ja ilmastolliset olosuhteet huomioiden ja tarvittaessa työntekijöitä ja/tai heidän edustajiaan kansallisen lainsäädännön ja käytännön mukaisesti kuullen on säädettävä asianmukaisista tauoista niiden työvaiheiden aikana, joissa on käytettävä henkilökohtaisia hengityssuojaimia."11) Lisätään artikla seuraavasti:" 10 a artiklaEnnen purku- tai kunnossapitotöiden aloittamista työnantajien on, tarvittaessa hankkimalla tietoa tilojen omistajilta, toteutettava kaikki asianmukaiset toimenpiteet mahdollisesti asbestia sisältävien materiaalien tunnistamiseksi.Jos vallitsee pieninkin epäilys asbestin esiintymisestä materiaalissa tai rakenteessa, on noudatettava tämän direktiivin asianomaisia säännöksiä."12) Korvataan 11 artiklan 1 kohta seuraavasti:"1. Tiettyjen toimintojen, kuten purku-, poisto-, korjaus- tai kunnossapitotyön osalta, joiden yhteydessä 8 kohdassa vahvistetun raja-arvon ylittyminen on ilman asbestipitoisuuden rajoittamiseksi toteutetuista teknisistä ehkäisytoimenpiteistä huolimatta ennakoitavissa, työnantajan on määritettävä erityisesti seuraavat toimenpiteet, joilla pyritään varmistamaan työntekijöiden suojelu heidän osallistuessaan tällaisiin toimintoihin:a) työntekijät on varustettava asianmukaisilla hengityksen suojaimilla ja muilla henkilönsuojaimilla, joita heidän on käytettävä;b) näkyviin on asetettava varoituksia, joista ilmenee, että 8 artiklassa asetetun raja-arvon ylittyminen on ennakoitavissa; jac) asbestista tai asbestipitoisesta materiaalista peräisin olevan pölyn leviäminen tilan tai työkohteen ulkopuolelle on estettävä."13) Korvataan 12 artiklan 2 kohdan ensimmäinen ja toinen alakohta seuraavasti:"2. Edellä 1 kohdassa tarkoitetussa suunnitelmassa on määrättävä toimenpiteistä, jotka ovat tarpeen työntekijöiden turvallisuuden ja terveyden turvaamiseksi työpaikalla.Suunnitelmassa on erityisesti määrättävä, että- asbesti ja/tai asbestipitoiset materiaalit poistetaan ennen varsinaiseen purkutyöhön ryhtymistä, paitsi jos tämä aiheuttaisi työntekijöille suuremman vaaran kuin jos asbesti ja/tai asbestipitoiset materiaalit jätettäisiin paikoilleen,- tarpeen mukaan on saatavissa 11 artiklan 1 kohdan a alakohdassa tarkoitettuja henkilösuojaimia,- purku- tai asbestin poistotyön päätyttyä on kansallisen lainsäädännön ja kansallisten käytäntöjen mukaisesti varmistettava, ettei työpaikalla ole asbestille altistumisen vaaraa."14) Lisätään artiklat seuraavasti:" 12 a artikla1. Työnantajien on järjestettävä asianmukainen koulutus kaikille työntekijöille, jotka altistuvat tai mahdollisesti altistuvat asbestipitoiselle pölylle. Koulutusta on järjestettävä säännöllisesti, ja sen on oltava työntekijöille maksutonta.2. Koulutuksen on oltava työntekijöille helposti ymmärrettävää. Heidän on saatava sen avulla tarvittavat ennaltaehkäisyyn ja turvallisuuteen liittyvät tiedot ja taidot, erityisesti seuraavista seikoista:a) asbestin ominaisuuksista ja sen terveysvaikutuksista, myös tupakoinnin synergiavaikutuksesta;b) tuote- ja materiaalityypeistä, jotka todennäköisesti sisältävät asbestia;c) toimista, jotka voivat aiheuttaa asbestille altistumisen, ja ennaltaehkäisevien toimien merkityksestä altistuksen vähentämiseksi mahdollisimman pieneksi;d) turvallisista työtavoista, toimista ja suojavälineistä;e) hengityksensuojainten asianmukaisesta tarkoituksesta, valinnasta, valikoimasta, rajoituksista ja oikeasta käytöstä;f) hätämenettelyistä;g) dekontaminaatiomenettelyistä;h) jätteiden käsittelystä; jai) terveystarkastuksia koskevista vaatimuksista.3. Käytännön ohjeet asbestinpoistoon osallistuvien työntekijöiden kouluttamisesta laaditaan yhteisön tasolla.12 b artiklaEnnen kuin yritykset voivat tehdä asbestin purku- tai poistotöitä, niiden on esitettävä selvitys pätevyydestään tällä alalla. Tämän selvityksen on oltava kansallisen lainsäädännön ja/tai käytännön mukainen."15) Korvataan 14 artiklan 2 kohdan b alakohta seuraavasti:"b) jos tulokset ylittävät 8 artiklassa vahvistetun raja-arvon, on näistä ylityksistä ja niihin johtaneista syistä ilmoitettava mahdollisimman nopeasti asianomaisille työntekijöille ja heidän edustajilleen yrityksessä tai laitoksessa, ja työntekijöitä ja/tai heidän edustajiaan yrityksessä tai laitoksessa on kuultava toteutettavien toimenpiteiden osalta tai, jos on kyse hätätapauksesta, heille on ilmoitettava jo toteutetuista toimenpiteistä."16) Korvataan 15 artiklan 3 kohta seuraavasti:"3. Työntekijöille on annettava tietoja ja neuvoja kaikista niistä heidän terveydentilaansa koskevista arvioinneista, joita heille mahdollisesti tehdään altistuksen loputtua.Lääkäri tai viranomainen, joka on vastuussa työntekijöiden lääketieteellisestä valvonnasta voi esittää, että terveyden seurantaa olisi jatkettava altistumisen päättymisen jälkeen niin kauan kuin se on tarpeellista asianomaisen henkilön terveyden turvaamiseksi.Tämä jatkuva terveyden seuranta toteutetaan kansallisten lainsäädäntöjen ja/tai käytäntöjen mukaisesti."17) Korvataan 16 artiklan 2 kohta seuraavasti:"2. Edellä 1 kohdassa tarkoitettua luetteloa ja 15 artiklan 1 kohdassa tarkoitettuja henkilökohtaisia terveystietoja on säilytettävä vähintään 40 vuotta altistumisen päättymisen jälkeen kansallisen lainsäädännön ja/tai käytännön mukaisesti."18) Lisätään 16 artiklaan kohta seuraavasti:"3. Edellä 2 kohdassa tarkoitetut asiakirjat on asetettava vastuussa olevien viranomaisten saataville kansallisen lainsäädännön ja/tai käytännön mukaisesti siinä tapauksessa, että yrityksen toiminta päättyy."19) Lisätään artikla seuraavasti:" 16 a artiklaJäsenvaltioiden on säädettävä tämän direktiivin mukaisesti annetun kansallisen lainsäädännön rikkomiseen sovellettavista asianmukaisista seuraamuksista. Näiden seuraamusten on oltava tehokkaita, oikeasuhteisia ja varoittavia."20) Kumotaan liite I.21) Korvataan liitteessä II oleva 3 kohta seuraavasti:"3) Työntekijöiden terveystarkastukset olisi tehtävä työlääketieteen periaatteiden ja käytännön mukaisesti. Niihin olisi sisällyttävä ainakin seuraavat toimenpiteet:- työntekijän terveyteen ja ammattihistoriaan liittyvien tietojen tallentaminen,- henkilökohtainen haastattelu,- yleinen kliininen tutkimus, jossa kiinnitetään erityistä huomiota keuhkoihin,- hengityselinten toiminnan tutkimus (spirometria ja FVC).Lääkärin ja/tai terveyden seurannasta vastaavan viranomaisen on päätettävä jatkotutkimuksista, kuten ysköksen sytologisesta tutkimisesta, rintakehän röntgenkuvauksesta tai tietokonetomografiasta uusimman käytettävissä olevan työlääketieteen alan tietämyksen perusteella."2 artikla1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan ennen 15 päivää huhtikuuta 2006. Niiden on ilmoitettava tästä komissiolle viipymättä.Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.2. Jäsenvaltioiden on toimitettava tässä direktiivissä tarkoitetuista kysymyksistä antamansa kansalliset säännökset kirjallisina komissiolle.3 artiklaTämä direktiivi tulee voimaan päivänä, jona se julkaistaan Euroopan unionin virallisessa lehdessä.4 artiklaTämä direktiivi on osoitettu kaikille jäsenvaltioille.Tehty Brysselissä 27 päivänä maaliskuuta 2003.Euroopan parlamentin puolestaPuhemiesP. CoxNeuvoston puolestaPuheenjohtajaM. Stratakis(1) EYVL C 304 E, 30.10.2001, s. 179 jaEYVL C 203 E, 27.8.2002, s. 273.(2) EYVL C 94, 18.4.2002, s. 40.(3) Euroopan parlamentin lausunto, annettu 11. huhtikuuta 2002 (ei vielä julkaistu virallisessa lehdessä), neuvoston yhteinen kanta, vahvistettu 23. syyskuuta 2002 (EYVL C 269 E, 5.11.2002, s. 1) ja Euroopan parlamentin päätös, tehty 17. joulukuuta 2002 (ei vielä julkaistu virallisessa lehdessä). Neuvoston päätös, tehty 18. helmikuuta 2003 (ei vielä julkaistu virallisessa lehdessä).(4) EYVL C 142, 7.5.1998, s. 1.(5) EYVL L 263, 24.9.1983, s. 25, direktiivi sellaisena kuin se on viimeksi muutettuna direktiivillä 98/24/EY (EYVL L 131, 5.5.1998, s. 11).(6) EYVL C 138, 18.5.1999, s. 24.(7) EYVL L 262, 27.9.1976, s. 201, direktiivi sellaisena kuin se on viimeksi muutettuna komission direktiivillä 2001/91/EY (EYVL L 286, 30.10.2001, s. 27).(8) EYVL L 196, 26.7.1990, s. 1, direktiivi sellaisena kuin se on viimeksi muutettuna direktiivillä 1999/38/EY (EYVL L 138, 1.6.1999, s. 66).(9) Chemical Abstract Servicen (CAS) -rekisterinumero.(10) Chemical Abstract Servicen (CAS) -rekisterinumero.(11) Chemical Abstract Servicen (CAS) -rekisterinumero.(12) Chemical Abstract Servicen (CAS) -rekisterinumero.(13) Chemical Abstract Servicen (CAS) -rekisterinumero.(14) Chemical Abstract Servicen (CAS) -rekisterinumero.(15) EYVL L 377, 31.12.1991, s. 20, direktiivi sellaisena kuin se on viimeksi muutettuna direktiivillä 94/31/EY (EYVL L 168, 2.7.1994, s. 28).(16) Determination of airborne fibre number concentrations. A recommended method, by phase-contrast optical microscopy (membrane filter method), WHO, Geneva 1997 (1SBN 92-4-154496-1).


Avis juridique important

|

31980L0778

Neuvoston direktiivi 80/778/ETY, annettu 15 päivänä heinäkuuta 1980, juomaveden laadusta

Virallinen lehti nro L 229 , 30/08/1980 s. 0011 - 0029 Suomenk. erityispainos Alue 15 Nide 3 s. 0003  Kreikank. erityispainos: Luku 15 Nide 1 s. 0255  Ruotsink. erityispainos Alue 15 Nide 3 s. 0003  Espanjank. erityispainos: Luku 15 Nide 2 s. 0174  Portugalink. erityispainos: Luku 15 Nide 2 s. 0174

NEUVOSTON DIREKTIIVI,annettu 15 päivänä heinäkuuta 1980,juomaveden laadusta (80/778/ETY) EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 100 ja 235 artiklan,ottaa huomioon komission ehdotuksen,ottaa huomioon Euroopan parlamentin lausunnon(1),ottaa huomioon talous- ja sosiaalikomitean lausunnon(2),sekä katsoo, ettäjuomavedeksi tarkoitetun veden kansanterveydellisen merkityksen vuoksi on tarpeen vahvistaa laatustandardit, jotka tällaisen veden on täytettävä,eroavuudet juomaveden laatua koskevien, eri jäsenvaltioissa sovellettavien tai valmisteilla olevien säännösten välillä saattavat johtaa erilaisten kilpailun edellytysten muodostumiseen ja siten vaikuttaa suoraan yhteismarkkinoiden toimintaan; sen vuoksi on tarpeen lähentää tämän alan lainsäädäntöä perustamissopimuksen 100 artiklassa määrätyllä tavalla,näyttää tarpeelliselta yhdistää lainsäädännön lähentämiseen yhteisön toimia, jotta yksi yhteisön tavoitteista elämisen edellytysten parantamiseksi, koko yhteisön taloudellisen toiminnan yhtenäinen kehittäminen sekä jatkuva ja tasapainoinen kasvu voidaan saavuttaa juomaveden laatua koskevan kattavamman sääntelyn avulla; tätä tarkoitusta varten olisi annettava erityissäännöksiä; koska perustamissopimuksessa ei ole määräyksiä tätä varten tarvittavista valtuuksista, on sovellettava perustamissopimuksen 235 artiklaa,Euroopan yhteisöjen toimintaohjelmissa ympäristöalan toimenpiteiksi vuosilta 1973(3) ja 1977(4) edellytetään sekä juomavedeksi tarkoitetussa vedessä terveysvaaraa aiheuttavia myrkyllisiä kemiallisia aineita ja bakteereja koskevien standardien vahvistamista että veden eri käyttömuotoihin ja erityisesti juomavedeksi tarkoitettuun veteen liittyvien fysikaalisten, kemiallisten ja biologisten muuttujien määrittelyä,on tarkoitus antaa erityissäännökset luonnon kivennäisvesistä; lisäksi on tarpeen jättää tämän direktiivin soveltamisalan ulkopuolelle lääkinnälliseen käyttöön tarkoitetut vedet ja eräät elintarviketeollisuudessa käytetyt vedet, jos tällainen käyttö ei muodosta vaaraa kansanterveydelle,direktiivillä 75/440/ETY(5) neuvosto on jo vahvistanut standardit juomaveden valmistamiseen tarkoitettua pintavettä varten,tietyille muuttujille vahvistettujen arvojen on oltava enintään suurimpien sallittujen pitoisuuksien suuruisia,juomavedeksi tarkoitetun pehmennetyn veden osalta tietyille muuttujille määrättyjen arvojen on oltava yhtä suuria tai suurempia kuin pienimpien vaadittujen pitoisuuksien,on suotavaa, että jäsenvaltiot hyväksyvät "ohjearvoiksi" nimetyt arvot perusteiksi,koska juomaveden valmistukseen voi liittyä tiettyjen aineiden käyttöä, olisi vahvistettava niiden käyttöä ohjaavat säännöt tällaisten aineiden liian suurten määrien kansanterveydelle mahdollisesti aiheuttamien haittavaikutusten välttämiseksi,tämän direktiivin joustavaa täytäntöönpanoa varten, jäsenvaltioille olisi annettava valtuudet antaa säännöksiä tästä direktiivistä tehtäviksi poikkeuksiksi tietyin edellytyksin, erityisesti eräiden erikoistilanteiden huomioon ottamiseksi,eri muuttujien pitoisuusarvojen tarkastamista varten on tarpeen säätää, että jäsenvaltiot toteutettavat tarvittavat toimenpiteet varmistaakseen juomavedeksi tarkoitetun veden säännölliset tarkastukset, jamääritysten vertailumenetelmät, joihin tässä direktiivissä viitataan, on nopeasti mukautettava tieteen ja tekniikan kehitykseen; tätä varten tarvittavien toimenpiteiden täytäntöönpanon helpottamiseksi on syytä antaa säännökset menettelystä, jolla saadaan aikaan jäsenvaltioiden ja komission tiivis yhteistyö mukauttamista tieteen ja tekniikan kehitykseen käsittelevässä komiteassa,ON ANTANUT TÄMÄN DIREKTIIVIN:1 artikla Tämä direktiivi koskee juomavedeksi tarkoitetulle vedelle asetettavia vaatimuksia.2 artikla Tässä direktiivissä juomavedellä tarkoitetaan kaikkea vettä, jota joko sen alkuperäisessä tilassa tai, sen alkuperästä riippumatta, käsittelyn jälkeen käytetään tuohon tarkoitukseen,- siten, että sitä johdetaan juomavedeksi, tai- siten, että- sitä käytetään elintarvikkeita valmistavassa, jalostavassa tai säilyttävässä taikka niitä markkinoille saattavassa elintarvikeyrityksessä ja- se vaikuttaa valmiiden elintarvikkeiden terveellisyyteen.3 artikla Edellä 2 artiklan toisessa luetelmakohdassa tarkoitetun veden osalta jäsenvaltioiden on sovellettava liitteessä I olevassa D ja E taulukossa lueteltuja myrkyllisyyttä osoittavien muuttujien ja mikrobiologisten muuttujien arvoja sekä muiden muuttujien arvoja, joiden toimivaltaiset kansalliset viranomaiset katsovat voivan vaikuttaa valmiiden ruokatavaroiden terveellisyyteen.4 artikla 1. Tätä direktiiviä ei sovelleta:a) luonnollisiin kivennäisvesiin, jotka toimivaltaiset kansalliset viranomaiset tunnustavat tai määrittelevät sellaisiksi,b) lääkinnällisiin tarkoituksiin käytettäviin vesiin, jotka toimivaltaiset kansalliset viranomaiset hyväksyvät sellaisiksi.2. Jäsenvaltiot eivät saa kieltää tai estää elintarvikkeiden markkinoille saattamista käytetyn veden laatuun liittyvin perustein, jos tällaisen veden laatu täyttää tämän direktiivin vaatimukset, ellei tällainen markkinoille saattaminen aiheuta vaaraa kansanterveydelle.5 artikla Tätä direktiiviä sovelletaan rajoittamatta yhteisön muihin säädöksiin sisältyvien erityissäännösten soveltamista.6 artikla 1. Jäsenvaltioiden on toimitettava komissiolle:- asianmukaiset tiedot teollisuudenaloista, joiden valmiiden tuotteiden 2 artiklassa tarkoitettuun terveellisyyteen toimivaltaisten kansallisten viranomaisten arvion mukaan käytetyn veden laatu ei vaikuta;- muille muuttujille kuin 3 artiklassa tarkoitetuille myrkyllisyyttä osoittaville muuttujille ja mikrobiologisille muuttujille kansallisesti asetetut arvot.2. Komissio tutkii nämä tiedot ja toteuttaa tarvittaessa aiheelliset toimenpiteet. Se laatii säännöllisesti yhteenvetokertomuksen jäsenvaltioille.7 artikla 1. Jäsenvaltioiden on vahvistettava juomaveteen sovellettavat arvot liitteessä I esitetyille muuttujille.2. Jäsenvaltiot voivat olla määräämättä 1 kohdan mukaisesti arvoja muuttujille, joille ei liitteessä I ole ilmaistu arvoa, niin kauan kuin neuvosto ei ole määrittänyt näitä arvoja.3. Jäljempänä liitteen I taulukossa A, B, C, D ja E ilmaistujen muuttujien osalta:- jäsenvaltioiden määräämät arvot eivät saa olla suurempia kuin sarakkeessa "suurin sallittu pitoisuus" esitetyt arvot;- määrittäessään arvoja jäsenvaltioiden on pidettävä perustana sarakkeessa "ohjetaso" ilmaistuja arvoja.4. Liitteen I taulukossa F ilmaistujen muuttujien osalta jäsenvaltioiden määräämät arvot eivät saa olla alemmat kuin ne, jotka on esitetty palstalla "Pienin vaadittu pitoisuus" 2 artiklan ensimmäisessä luetelmakohdassa tarkoitettua pehmennettyä vettä varten.5. Liitteessä I ilmaistut arvot tulkitaan havaintojen perusteella.6. Jäsenvaltioiden on toteutettava tarvittavat toimenpiteet sen varmistamiseksi, että juomavesi täyttää vähintään liitteessä I olevat vaatimukset.8 artikla Jäsenvaltioiden on toteutettava kaikki tarvittavat toimenpiteet, sen varmistamiseksi, ettei mitään juomaveden valmistuksessa käytettyjä aineita jää käyttäjälle toimitettuun veteen suurimpia sallittuja pitoisuuksia suurempia määriä, ja että ne eivät suoraan tai välillisesti muodosta vaaraa kansanterveydelle.9 artikla 1. Jäsenvaltiot voivat säätää tästä direktiivistä tehtävistä poikkeuksista seuraavien seikkojen huomioon ottamiseksi:a) tilanteet, jotka johtuvat kyseessä olevan veden ottokohdan maaperän luonteesta ja rakenteesta.Jos jäsenvaltio säätää tällaisesta poikkeuksesta, sen on ilmoitettava siitä komissiolle kahden kuukauden kuluessa päätöksestä ilmoittaen samalla perustelut tällaiselle poikkeukselle;b) poikkeuksellisista sääoloista johtuvat tilanteet.Jos jäsenvaltio säätää tällaisesta poikkeuksesta, sen on ilmoitettava siitä komissiolle 15 päivän kuluessa päätöksestä ilmoittaen samalla tällaisen poikkeuksen perustelut ja kestoaika.2. Jäsenvaltioiden on ilmoitettava komissiolle vain niistä 1 kohdassa tarkoitetuista poikkeuksista, jotka liittyvät vähintään 1 000 m3/d suuruisen vesimäärän toimittamiseen tai vähintään 5 000 kuluttajalle toimitettavaan vesimäärään.3. Tämän artiklan mukaisesti tehdyt poikkeukset eivät missään tapauksessa saa koskea myrkyllisyystekijöitä tai mikrobiologisia tekijöitä tai muodostaa vaaraa kansanterveydelle.10 artikla 1. Vakavissa poikkeustapauksissa toimivaltaiset kansalliset viranomaiset voivat sallia, että liitteessä I vahvistettu suurin sallittu pitoisuus saa ylittyä rajoitetun ajan ja korkeintaan niiden määräämään enimmäisarvoon asti sillä edellytyksellä, että kansanterveydelle ei aiheudu kohtuutonta vaaraa, ja että juomaveden toimittamisesta ei voida huolehtia millään muulla tavalla.2. Kun jäsenvaltion on juomaveden toimittamista varten direktiivin 75/440/ETY ja erityisesti sen 4 artiklan 3 kohdan soveltamisesta huolimatta pakko turvautua pintaveteen, joka ei ole edellä mainitun direktiivin 2 artiklassa tarkoitetun A3 luokan vedeltä vaadittujen pitoisuusrajojen mukaista, ja kun ei tässä direktiivissä säädetyn laatuisen juomaveden saamiseksi soveltuvaa menetelmää voida käyttää, se voi rajoitetun ajan ja korkeintaan määrittämäänsä enimmäisarvoon asti sallia liitteessä I esitetyn suurimman sallitun pitoisuuden ylittämisen sillä edellytyksellä, että kansanterveydelle ei aiheudu kohtuutonta vaaraa.3. Tässä artiklassa tarkoitettuihin poikkeuksiin turvautuvien jäsenvaltioiden on välittömästi ilmoitettava siitä komissiolle ja ilmoitettava samalla näiden poikkeusten perustelut ja todennäköinen kestoaika.11 artikla Jäsenvaltioiden on huolehdittava, ettei tämän direktiivin mukaisesti annettujen säännösten soveltamiseksi toteutetuilla toimenpiteillä ole sellaista vaikutusta, että ne suoraan tai välillisesti johtaisivat joko juomaveden nykyisen laadun heikkenemiseen tai juomaveden valmistamiseen käytettyjen vesien pilaantumisen lisääntymiseen.12 artikla 1. Jäsenvaltioiden on toteutettava kaikki tarvittavat toimenpiteet sen varmistamiseksi, että juomaveden laatua valvotaan säännöllisesti.2. Kaikkea juomavettä on valvottava siinä vaiheessa, kun se tulee kuluttajan käyttöön, jotta voidaan tarkastaa, täyttääkö se liitteessä I vahvistetut vaatimukset.3. Toimivaltaisten kansallisten viranomaisten on määrättävä näytteenottopisteet.4. Tätä valvontaa toteutettaessa jäsenvaltioiden on täytettävä liitteessä II vahvistetut vaatimukset.5. Jäsenvaltioiden on mahdollisuuksien mukaan käytettävä liitteessä III esitettyjä analyysin vertailumenetelmiä.Muita menetelmiä käyttävien laboratorioiden on varmistettava, että tällä tavoin saavutetut tulokset vastaavat liitteessä III esitettyjä menetelmiä käytettäessä saatavia tuloksia tai ovat verrattavissa niihin.13 artikla Muutoksista, jotka ovat tarpeen liitteessä III esitettyjen analyysin vertailumenetelmien mukauttamiseksi tieteen ja tekniikan kehitykseen, päätetään 15 artiklassa säädettyä menettelyä noudattaen.14 artikla a) Perustetaan tieteen ja tekniikan kehitykseen mukauttamista käsittelevä komitea, jäljempänä 'komitea', jossa on jäsenvaltioiden edustajat ja puheenjohtajana komission edustaja.b) Komitea vahvistaa työjärjestyksensä.15 artikla 1. Jos tässä artiklassa säädettyä menettelyä on noudatettava, asian saattaa komitean käsiteltäväksi komitean puheenjohtaja omasta aloitteestaan tai jonkin jäsenvaltion edustajan pyynnöstä.2. Komission edustaja tekee komitealle ehdotuksen tarvittavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Päätös tehdään sellaisella 41 äänen enemmistöllä, joka saadaan, kun jäsenvaltioiden äänet painotetaan perustamissopimuksen 148 artiklan 2 kohdassa määrätyllä tavalla. Puheenjohtaja ei osallistu äänestykseen.3. a) Komissio päättää suunnitelluista toimenpiteistä, jos ne ovat komitean lausunnon mukaiset.b) Jos suunnitellut toimenpiteet eivät ole komitean lausunnon mukaisia tai jos lausuntoa ei ole annettu, komissio tekee viipymättä neuvostolle ehdotuksen tarvittavista toimenpiteistä. Neuvosto ratkaisee asian määräenemmistöllä.c) Jos neuvosto ei ole ratkaissut asiaa kolmen kuukauden kuluessa siitä, kun asia on tullut neuvostossa vireille, komissio tekee päätöksen ehdotetuista toimenpiteistä.16 artikla Jäsenvaltiot voivat antaa juomavettä varten tässä direktiivissä säädettyjä tiukempia säännöksiä, sanotun kuitenkaan rajoittamatta 4 artiklan 2 kohdan soveltamista.17 artikla Jäsenvaltiot voivat antaa erityissäännöksiä tai -määräyksiä veden soveltuvuutta pikkulasten ruokintaan koskevien tietojen antamisesta pakkauksissa, merkinnöissä ja mainonnassa. Tällaiset säännökset tai -määräykset voivat koskea myös niitä veden ominaisuuksia, jotka edellyttävät tällaisten tietojen antamista.Jäsenvaltioiden, jotka aikovat toteuttaa tällaisia toimenpiteitä, on ilmoitettava niistä etukäteen muille jäsenvaltioille ja komissiolle.18 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan kahden vuoden kuluessa sen tiedoksi antamisesta. Niiden on ilmoitettava tästä komissiolle viipymättä.2. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.19 artikla Jäsenvaltioiden on toteutettava tarvittavat toimenpiteet saattaakseen juomaveden laadun tämän direktiivin mukaiseksi viiden vuoden kuluessa sen tiedoksi antamisesta.20 artikla Jäsenvaltiot voivat poikkeustapauksissa ja maantieteellisesti määriteltyjen väestöryhmien osalta esittää komissiolle erityisen pyynnön lisäajan saamiseksi liitteen I noudattamista varten.Asianmukaisesti perustellussa pyynnössä on osoitettava ilmenneet vaikeudet sekä esitettävä ehdotus toimintaoh jelmaksi siihen liittyvine aikatauluineen, joita noudatetaan juomaveden laadun parantamiseksi.Komissio tutkii nämä ohjelmat ja aikataulut. Jos komissio on eri mieltä kyseisen jäsenvaltion kanssa, se tekee neuvostolle aiheelliset ehdotukset. 21 artikla Tämä direktiivi on osoitettu kaikille jäsenvaltioille.Tehty Brysselissä 15 päivänä heinäkuuta 1980.Neuvoston puolestaPuheenjohtajaJ. SANTER (1) EYVL N:o C 28, 9.2.1976, s. 27(2) EYVL N:o C 131, 12.6.1976, s. 13(3) EYVL N:o C 112, 20.12.1973, s. 1(4) EYVL N:o C 69, 11.6.1970, s. 1(5) EYVL N:o L 194, 25.7.1975, s. 34LIITE ILUETTELO MUUTTUJISTA>TAULUKON PAIKKA>>TAULUKON PAIKKA>>TAULUKON PAIKKA>>TAULUKON PAIKKA>>TAULUKON PAIKKA>>TAULUKON PAIKKA> >TAULUKON PAIKKA>>TAULUKON PAIKKA>LIITE II STANDARDITUTKIMUKSEN MALLI JA TUTKIMUSTIHEYS >TAULUKON PAIKKA> >TAULUKON PAIKKA> LIITE IIIMÄÄRITYSTEN VERTAILUMENETELMÄT>TAULUKON PAIKKA>>TAULUKON PAIKKA>>TAULUKON PAIKKA>>TAULUKON PAIKKA>>TAULUKON PAIKKA>>TAULUKON PAIKKA>>TAULUKON PAIKKA>(1) Huomioon otettavat standardiaineet: Fluoranteeni; 3,4-bensofluoranteeni; 11,12-bensofluoranteeni; 3,4bensopyreeni; 1,12-bensoperyleeni; indaani-(1,2,3-cd)-pyreeni.(2) Huomautuksia: Haudonta-aika on yleensä 24 tai 48 tuntia paitsi kokonaislaskennassa, jolloin se on 48 tai 72 tuntia.


Avis juridique important

|

31989L0622

Neuvoston direktiivi 89/622/ETY, annettu 13 päivänä marraskuuta 1989, tupakkatuotteiden merkintöjä koskevien jäsenvaltioiden lakien, asetusten ja hallinnollisten määräysten lähentämisestä

Virallinen lehti nro L 359 , 08/12/1989 s. 0001 - 0004 Suomenk. erityispainos Alue 15 Nide 9 s. 0141  Ruotsink. erityispainos Alue 15 Nide 9 s. 0141

NEUVOSTON DIREKTIIVI,annettu 13 päivänä marraskuuta 1989,tupakkatuotteiden merkintöjä koskevien jäsenvaltioiden lakien, asetusten ja hallinnollisten määräysten lähentämisestä (89/622/ETY) EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 100 a artiklan,ottaa huomioon komission ehdotuksen(1),toimii yhdessä Euroopan parlamentin kanssa(2),ottaa huomioon talous-ja sosiaalikomitean lausunnon(3),sekä katsoo, ettäeri jäsenvaltioiden tupakkatuotteiden merkintöjä koskevissa laeissa, asetuksissa ja hallinnollisissa määräyksissä on eroja; nämä erot ovat omiaan muodostamaan kaupan esteitä ja estämään sisämarkkinoiden toteuttamista ja toimintaa,tällaiset mahdolliset esteet olisi poistettava ja tämän tavoitteen saavuttamiseksi tupakkatuotteiden saattaminen markkinoille ja vapaa liikkuvuus tulisi saattaa merkintöjä koskevien yhteisten sääntöjen alaisiksi,edellä tarkoitetuissa yhteisissä säännöissä on asianmukaisella tavalla otettava huomioon kansanterveyden suojeleminen,Eurooppa-neuvosto korosti Milanossa 28 ja 29 päivänä kesäkuuta 1985 pitämässään kokouksessa Euroopan syövänvastaisen toimintaohjelman aloittamisen tärkeyttä,neuvosto ja jäsenvaltioiden hallitusten edustajat, jotka tapasivat neuvostossa, asettivat Euroopan yhteisöjen syövänvastaista toimintaohjelmaa koskevassa 7 päivänä heinäkuuta 1986 antamassaan päätöslauselmassa(4) tämän ohjelman tavoitteeksi vaikuttaa omalta osaltaan kansalaisten terveyden ja elämänlaadun parantamiseen yhteisössä syöpätapausten määrää vähentämällä, ja tätä tarkoitusta varten ne ovat yksilöineet taistelun tupakkatuotteiden käyttöä vastaan ensisijaiseksi tavoitteekseen,tupakkatuotteiden käytön terveysvaaroja koskevan varoituksen painaminen kaikkien tupakkatuotteiden vähittäismyyntipakkauksiin on erittäin tärkeää kansanterveyden suojelemisessa,kansanterveyden suojelemisen parantamista varten poltettaessa syntyvän tervan ja nikotiinin määrän ilmoittaminen savukepakkauksissa on olennaisen tärkeää väestöön kohdistuvan terveysvalistuksen ja -kasvatuksen kannalta,tämä direktiivi sisältää säännöksiä, jotka otetaan uudelleen tarkasteltaviksi tällä alalla saadun kokemuksen ja lääketieteellisen tietämyksen kehityksen perusteella tavoitteena yksilöiden entistä tehokkaampi suojeleminen, jatässä direktiivissä säädetyillä aloitteilla on vielä myönteisempi vaikutus kansanterveyteen, jos ne yhdistetään oppivelvollisuusikäisten terveyskasvatusohjelmiin sekä tiedotukseen ja yleisön tietoisuutta edistäviin kampanjoihin,ON ANTANUT TÄMÄN DIREKTIIVIN:1 artikla Tämän direktiivin tavoitteena on jäsenvaltioiden niiden lakien, asetusten ja hallinnollisten määräysten yhdenmukaistaminen, jotka koskevat tupakkatuotteiden vähittäismyyntipakkauksissa olevia terveyttä koskevia varoituksia sekä poltettaessa syntyvän tervan ja nikotiinin määrän osoittamista savukepakkauksissa, pitäen perusteena terveyden korkeaa suojelutasoa tupakkariippuvuuden terveydelle aiheuttamia haittoja vähentämällä.2 artikla Tässä direktiivissä tarkoitetaan:1) tupakkatuotteilla: poltettavaksi, sieraimiin vedettäväksi, imeskeltäväksi tai pureskeltavaksi tarkoitettuja tuotteita, jos ne ovat, vaikka vain osaksikin, tupakasta valmistettuja,2) tervalla: raakaa, vedetöntä, nikotiinitonta savun tiivistymää,3) nikotiinilla: nikotiinialkaloideja.3 artikla 1 Savukepakkauksissa pakollisesti mainittavat, poltettaessa syntyvän tervan ja nikotiinin määrät on mitattava ISO-menetelmien 4387 ja 3400 mukaisesti.2 Pakkauksissa olevien mainintojen paikkansapitävyys on tarkastettava ISO-standardin 8243 mukaisesti.3 Asianomaiset maininnat on painettava savukepakkausten kylkeen sen maan virallisilla kielillä, jossa savukepakkaukset lopullisesti lasketaan liikkeelle, selvästi luettavalla, taustasta erottuvalla tekstillä siten, että kyseisestä ulkopinnasta katetaan vähintään 4 prosenttia. Osuuden on oltava 6 prosenttia, jos maassa on kaksi virallista kieltä, ja 8 prosenttia, jos virallisia kieliä on kolme.4 Kunkin vuoden tammikuussa jäsenvaltioiden on toimitettava komissiolle luettelot niiden markkinoilla myytävien savukkeiden terva- ja nikotiinipitoisuuksista. Komissio julkaisee kyseiset tiedot Euroopan yhteisön virallisessa lehdessä.4 artikla 1 Kaikkien tupakkatuotteiden vähittäismyyntipakkausten näkyvimmällä ulkopinnalla on oltava sen maan virallisilla kielillä, jossa tupakkatuotteet lopullisesti lasketaan liikkeeseen, seuraava yleinen varoitus: "Tupakka on erittäin haitallista terveydelle."2 Savukepakkausten toisella laajalla ulkopinnalla on oltava sen maan virallisilla kielillä, jossa savukepakkaukset lopullisesti lasketaan liikkeelle, erityisiä varoituksia, jotka vaihtelevat seuraavan säännön mukaisesti:- jäsenvaltioiden on laadittava luettelo varoituksista, jotka valitaan yksinomaan liitteessä mainituista varoituksista,- valitut erityisvaroitukset on painettava vähittäismyyntipakkauksiin niin, että taataan kunkin varoitustekstin esiintyminen yhtä monessa vähittäismyyntipakkauksessa noin 5 prosentin tarkkuudella.3 Jäsenvaltiot voivat säätää, että 1 ja 2 kohdassa tarkoitettuihin varoituksiin on liitettävä maininta varoitukset antaneesta viranomaisesta.4 Edellä 1 ja 2 kohdassa tarkoitettujen varoitusten, lukuun ottamatta 3 kohdassa tarkoitettua mainintaa viranomaisesta, on katettava vähintään 4 prosenttia savukepakkausten kummastakin laajasta ulkopinnasta. Osuuden on oltava 6 prosenttia, jos maassa on kaksi virallista kieltä ja 8 prosenttia, jos virallisia kieliä on kolme.Kunkin savukepakkauksen kahdella laajimmalla ulkopinnalla oleva vaadittu varoitusa) on oltava selvä ja helposti luettava;b) on oltava lihavoidulla kirjasintyypillä painettu;c) on oltava selvästi erottuvalle taustalle painettu;d) ei saa olla sellaiseen paikkaan painettu, missä se saattaa vahingoittua pakkausta avattaessa;e) ei saa olla painettu läpinäkyvään kääreeseen tai muuhun ulkokääreeseen.5 Muiden tupakkatuotteiden kuin savukkeiden ollessa kyseessä 1 kohdassa säädetty yleinen varoitus on painettava tai kiinnitettävä pysyvästi näkyvälle paikalle selvästi erottuvalle taustalle niin, että se näkyy selvästi, on selvästi luettava eikä sitä voi irrottaa. Muut tekstit tai kuvat eivät saa millään tavalla peittää sitä, tehdä siitä epäselvää tai häiritä sen lukemista.5 artikla Tämän direktiivin säännösten mukauttaminen tekniikan kehitykseen rajoitetaan 3 artiklan 1 ja 2 kohdassa tarkoitettuihin mittaus-ja tarkastusmenetelmiin.6 artikla Edellä 5 artiklassa tarkoitetun tekniikan kehitykseen mukauttamisen osalta komissiota avustaa neuvoa-antava komitea, jossa on jäsenvaltioiden edustajat ja puheenjohtajana komission edustaja.7 artikla Komission edustaja tekee komitealle ehdotuksen tarvittavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi toimitettuaan tarvittaessa äänestyksen asettaa asian kiireellisyyden mukaan.Lausunto merkitään pöytäkirjaan; lisäksi jokaisella jäsenvaltiolla on oikeus pyytää, että sen kanta merkitään pöytäkirjaan.Komission on mahdollisuuksien mukaan otettava huomioon komitean lausunto. Sen on ilmoitettava komitealle, millä tavoin lausunto on otettu huomioon.8 artikla 1 Jäsenvaltiot eivät saa kieltää tai rajoittaa tämän direktiivin mukaisten tuotteiden myyntiä niiden merkitsemiseen liittyvien seikkojen perusteella.2 Tämän direktiivin säännökset eivät vaikuta jäsenvaltioiden oikeuteen säätää perustamissopimuksen mukaisesti sellaisia tupakkatuotteiden tuontia, myyntiä ja kulutusta koskevia vaatimuksia, jotka ne katsovat tarpeellisiksi kansanterveyden suojelemiseksi edellyttäen, että tällaiset vaatimukset eivät merkitse muutoksia tämän direktiivin säännösten mukaisiin merkintöihin.9 artikla 1 Jäsenvaltioiden on annettava tämän direktiivin noudattamisen edellyttämät lait, asetukset ja hallinnolliset määräykset 1 päivään heinäkuuta 1990 mennessä.Niiden on ilmoitettava tästä komissiolle viipymättä ja toimitettava sille tässä direktiivissä tarkoitetuista kysymyksistä antamansa kansalliset säännökset.Komissio julkaisee Euroopan yhteisöjen virallisessa lehdessä 4 artiklan 2 kohdan ensimmäisen luetelmakohdan mukaisesti laaditut kansalliset luettelot varoituksista.2 Jäsenvaltioiden on saatettava edellä mainitut lait, asetukset ja hallinnolliset määräykset voimaan 31 päivään joulukuuta 1991 mennessä.Myytäväksi voidaan kuitenkin saattaa- 31 päivään joulukuuta 1992 asti sellaisia savukkeita ja- 31 päivään joulukuuta 1993 asti muita sellaisia tupakkatuotteita,jotka ovat olemassa 31 päivänä joulukuuta 1991 ja jotka eivät ole tämän direktiivin mukaisia.3 Niiden jäsenvaltioiden, jotka 31 päivän joulukuuta 1991 jälkeen muuttavat 4 artiklan 2 kohdan ensimmäisen luetelmakohdan mukaisesti laadittuja luettelojaan varoituksista, on ilmoitettava kyseisestä muutoksesta komissiolle 18 kuukautta ennen muutoksen täytäntöönpanoa. Komissio julkaisee sen Euroopan yhteisöjen virallisessa lehdessä.10 artikla Tämä direktiivi on osoitettu kaikille jäsenvaltioille.Tehty Brysselissä 13 päivänä marraskuuta 1989.Neuvoston puolestaPuheenjohtajaC. EVIN(1) EYVL N:o C 48, 20.2.1988, s. 8 ja EYVL N:o C 62, 11.3.1989, s. 12(2) EYVL N:o C 12, 16.1.1989, s. 106 ja EYVL N:o C 291, 20.11.1989(3) EYVL N:o C 237, 12.9.1980, s. 43(4) EYVL N:o C 184, 23.7.1986, s. 19LIITE Luettelo 4 artiklan 2 kohdan ensimmäisessä luetelmakohdassa tarkoitetuista varoituksista: A. Varoitukset, joiden on pakollisina sisällyttävä kansallisiin luetteloihin1 Tupakointi aiheuttaa syöpää.2 Tupakointi aiheuttaa sydänsairauksia.B. Valinnaiset varoitukset1 Tupakointi aiheuttaa kuolemaan johtavia sairauksia.2 Tupakointi tappaa.3 Tupakointi voi tappaa.4 Tupakointi raskauden aikana vahingoittaa lastasi.5 Suojele lapsia: älä pakota heitä hengittämään tupakansavua.6 Tupakointi vahingoittaa lähimmäistesi terveyttä.7 Tupakoinnin lopettaminen vähentää vakaviin tauteihin sairastumisen riskiä.8 Tupakointi aiheuttaa syöpää, kroonista keuhkoputkentulehdusta ja muita rintaontelon elinten sairauksia.9........ ssa (maan nimi) kuolee vuosittain yli (....) ihmistä keuhkosyöpään.10........ ssa (maan nimi) kuolee vuosittain....... ihmistä liikenneonnettomuuksissa -..... kertaa enemmän kuolee ihmisiä siksi, että he tupakoivat.11 Tupakan aiheuttama riippuvuus tappaa vuosittain enemmän ihmisiä kuin liikenneonnettomuudet.12 Tupakointi lyhentää elinikää.13 Älä tupakoi, jos haluat pysyä terveenä.14 Säästä rahaa: lopeta tupakointi.